Rakel Dögg Bragadóttir (født 24. mai 1986) er en islandsk tidligere håndballspiller som sist spilte for den islandske håndballklubben Stjarnan. Hun spilte også for Islands kvinnelandslag i håndball. Hun spilte for Levanger Håndballklubb fra november 2009 og ut sesongen 2011/12. Hun spilte også tidligere for Stjarnan og også for KIF Vejen i Danmark. Hun var kaptein på det islandske landslaget som i 2010 var det første islandske kvinnelandslag som kvalifiserte seg til et europamesterskap. På grunn av en korsbåndskade kunne hun ikke delta i VM 2011. Hun la opp i 2014.